**A 2017. szeptember 14-i Közgyűlés határozatai**

**224/2017.(IX.14.) Kgy. sz. határozat**

1. A Közgyűlés a napirenddel összefüggésben az alábbi képviselői indítványokat nem támogatta:

- a Vásárcsarnok felújítás során a bérlőkkel zajló egyeztetések állásáról szóló tájékoztató napirendre vétele;

- a Balatonberényi gyermeküdülő megszerzésére vonatkozó tájékoztató napirendre vétele;

- a „Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről” című előterjesztés 1. napirendként történő tárgyalására vonatkozó javaslat;

- a Szombathelyi Kézilabda Klub és Akadémia kapcsán a klubbal összefüggésbe hozható előzetes letartóztatásokkal kapcsolatos javaslat napirendre vétele;

- a Szombathelyi Kézilabda Klub és Akadémia 4 játékosa játékjogával kapcsolatos jogvitával összefüggő javaslat napirendre vétele;

- a SZOVA Zrt. vezérigazgatója prémiumáról szóló tájékoztató napirendre vétele;

- bérlakás-építési programra vonatkozó előterjesztés napirendre vétele;

- Trianoni emlékhely kialakítására vonatkozó javaslat napirendre vétele;

- a Humán Operátor Zrt.-ügy károsultjai számára kármentesítő alap létrehozására vonatkozó javaslat napirendre vétele;

- a Szombathelyi Távhőszolgáltató Kft. osztalékával kapcsolatos tájékoztatás napirendre vétele;

- a szombathelyi nagyvállalatok fejlesztési elképzeléseiről szóló tájékoztató napirendre vétele;

- a herényi temető bővítéséről szóló tájékoztatás napirendre vétele;

- a Margaréta Óvoda vezetőváltásával kapcsolatosan felmerülő kérdésekről szóló tájékoztató napirendre vétele;

- az Önkormányzat 2018. évi költségvetésének tervezetéről szóló tájékoztató napirendre vétele;

- a „Javaslat a STYL Fashion Ruhaipari Kft.-vel kapcsolatos döntések meghozatalára” című előterjesztés napirendről való levétele;

- a „Javaslat a közvilágítás fejlesztésével kapcsolatos döntés meghozatalára” című napirendi pont nyilvános ülésen való tárgyalására vonatkozó javaslat;

- a „Javaslat a Haladás Labdarúgó Stadion és Multifunkcionális Sportkomplexummal kapcsolatos döntések meghozatalára” című napirendi pont nyilvános ülésen való tárgyalására vonatkozó javaslat;

- a Söpte területét érintő tervezett ipari parkkal kapcsolatos tájékoztatás napirendre vétele;

- a jégkár elhárító rendszerrel kapcsolatos tájékoztató napirendre vétele;

- a 2016-2018. közötti út-híd-járda felújítás állásáról szóló tájékoztatás napirendre vétele;

- a Markusovszky Kórházzal szemközti területeken az új egészségügyi alapellátó központ építéséig parkolók kialakításának megvizsgálására vonatkozó javaslat napirendre vétele;

- a Haladás Sportkomplexum Fejlesztő Nonprofit Kft. üzleti tervével kapcsolatban felmerülő törvényességi kérdésre vonatkozó tájékoztatás napirendre vétele.

2./ A Közgyűlés úgy döntött, hogy következő ülésén tárgyalja az oladi adótoronnyal és az azon lévő antennákkal kapcsolatosan felmerülő kérdéseket.

3./ A Közgyűlés felkéri a Gazdasági és Városstratégiai Bizottságot, hogy következő ülésén vizsgálja meg a képviselői keretek felhasználhatóságának szabályait.

**Felelős:** Dr. Puskás Tivadar polgármester

 Lendvai Ferenc, a Gazdasági és Városstratégiai Bizottság elnöke

 (a végrehajtásért: Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 1. azonnal

 2. a Közgyűlés következő ülése

 3. a Gazdasági és Városstratégiai Bizottság következő ülése

**225/2017.(IX.14.) Kgy. sz. határozat**

**Napirend**

**i.**

**NYILVÁNOS ÜLÉS**

**1./ Javaslat közterület elnevezésére**

**Előadók:** Dr. Puskás Tivadar polgármester

 Koczka Tibor alpolgármester

**2./ Javaslat Szombathely Megyei Jogú Város Egészségfejlesztési Tervének jóváhagyására**

**Előadók:** Dr. Puskás Tivadar polgármester

 Koczka Tibor alpolgármester

 **Meghívottak:** Dr. Stánitz Éva megyei tisztifőorvos

 Dr. Gyánó Gabriella járási tisztifőorvos

**3./ Javaslat Szombathely Megyei Jogú Város Ifjúsági Koncepciójának elfogadására**

**Előadók:** Dr. Puskás Tivadar polgármester

 Koczka Tibor alpolgármester

**Meghívott:** Némethy Szabolcs, a Millennium Intézet Alapítvány igazgatója, szociológus

**4./ Javaslat az egykori Marc Cipőgyár tömbterületre vonatkozó beépítési terv jóváhagyására**

 **Előadók:** Dr. Puskás Tivadar polgármester

 Illés Károly alpolgármester

**Meghívott:** Bokor János, az Óperint Projekt Ingatlanberuházó és Ingatlanhasznosító Kft. ügyvezető igazgatója

**5./ Javaslat a SZOVA Szombathelyi Vagyonhasznosító és Városgazdálkodási Zrt. 2017. I. félévi beszámolójának megtárgyalására**

**Előadók:** Dr. Puskás Tivadar polgármester

 Molnár Miklós alpolgármester

**Meghívott:** Dr. Németh Gábor, a SZOVA Zrt. vezérigazgatója

**6./ Javaslat a Szombathelyi Távhőszolgáltató Kft. pályázatával összefüggő döntések meghozatalára**

 **Előadók:** Dr. Puskás Tivadar polgármester

 Molnár Miklós alpolgármester

**Meghívott:** Kovács Márta, a Távhőszolgáltató Kft. ügyvezető igazgatója

Dr. Németh Gábor, a SZOVA Zrt. vezérigazgatója

**7./ Javaslat a VASIVÍZ ZRt. 2017. I. félévi beszámolójának megtárgyalására**

**Előadók:** Dr. Puskás Tivadar polgármester

 Illés Károly alpolgármester

 **Meghívott:** Dr. Kohuth Viktor, a VASIVÍZ ZRt. vezérigazgatója

**8./ Javaslat változtatási tilalom elrendeléséről szóló önkormányzati rendelet megalkotására**

**Előadók:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

**9./ Javaslat a temető jövőbeni működtetésével kapcsolatos döntések meghozatalára**

**Előadók:** Dr. Puskás Tivadar polgármester

 Illés Károly alpolgármester

**Meghívott:** Kiskós Ferenc, a Vas Megyei Temetkezési Kft. ügyvezető igazgatója

**10./ Javaslat a Szombathely, Zanati úti (Tesco Áruházzal szemközti) földterületek belterületbe vonásához kapcsolódó kötelezettségek teljesítéséről szóló megállapodással összefüggő döntések meghozatalára**

 **Előadók:** Dr. Puskás Tivadar polgármester

 Illés Károly alpolgármester

**Meghívott:** Dr. Kövesdi Zoltán, a HORWAT Investment Ingatlanforgalmazó Kft. jogi képviselője

**11./ Javaslat a menetrendszerinti személyszállítással kapcsolatos döntések meghozatalára**

**Előadók:** Dr. Puskás Tivadar polgármester

 Illés Károly alpolgármester

 **Meghívott:** Papp László, az ÉNYKK Zrt. vezérigazgatója

**12./ Javaslat a szombathelyi 3683/2 hrsz-ú ingatlant érintően tulajdonosi döntés meghozatalára**

 **Előadók:** Dr. Puskás Tivadar polgármester

 Illés Károly alpolgármester

**13./ Javaslat önkormányzati tulajdonban lévő ingatlanok hasznosításával kapcsolatos döntések meghozatalára**

 **Előadók:** Dr. Puskás Tivadar polgármester

 Illés Károly alpolgármester

**14./ Javaslat a Savaria Szimfonikus Zenekar 2017/2018-as évadra vonatkozó programtervének elfogadására**

**Előadók:** Dr. Puskás Tivadar polgármester

 Koczka Tibor alpolgármester

 **Meghívott:** Kiss Barna, a Savaria Szimfonikus Zenekar igazgatója

**15./ Javaslat a Szombathelyi Aréna Óvoda alapító okiratának módosítására**

**Előadók:** Dr. Puskás Tivadar polgármester

 Koczka Tibor alpolgármester

**16./ Javaslat a gazdasági szervezettel nem rendelkező költségvetési szervek és a gazdasági feladatellátásra kijelölt szervezetek közötti munkamegosztási megállapodások módosítására**

**Előadók:** Dr. Puskás Tivadar polgármester

 Koczka Tibor alpolgármester

**17./ Javaslat praxisjog értékesítésének jóváhagyására**

**Előadók:** Dr. Puskás Tivadar polgármester

 Koczka Tibor alpolgármester

**18./ Javaslat az önkormányzat által alapított alapítványok éves beszámolójának elfogadására**

**Előadó:** Dr. Puskás Tivadar polgármester

**Meghívottak:** Csapláros Andrea, a „Savaria Történelmi Karnevál” Közhasznú Közalapítvány Kuratóriumának elnöke

Farkas Csaba, a „Savaria Történelmi Karnevál” Közhasznú Közalapítvány FEB elnöke

Kulics György, a Szombathelyért Közalapítvány Kuratóriuma elnöke

Vörösné Budai Mária, a Szombathelyért Közalapítvány FEB elnöke

Trenyik Zsolt, a Kutyamenhely Alapítvány Kuratóriuma elnöke

Németh Tamás, a Kutyamenhely Alapítvány FEB elnöke

Hamza István, a „Szombathely Szent Márton városa” Jóléti Alapítvány Kuratóriuma elnöke

**19./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Előadó:** Dr. Puskás Tivadar polgármester

**20./ Tájékoztató a lejárt határidejű közgyűlési határozatok végrehajtásáról**

 **Előadó:** Dr. Károlyi Ákos jegyző

**21./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről**

 **Előadó:** Dr. Károlyi Ákos jegyző

**iI.**

**ZÁRT ÜLÉS**

**22./ Javaslat a Szombathelyi Városi Vásárcsarnok magasabb vezetői álláshelyének betöltésére érkezett pályázatok elbírálására**

**Előadók:** Dr. Puskás Tivadar polgármester

 Illés Károly alpolgármester

**23./ Javaslat az AGORA Szombathelyi Kulturális Központ igazgatói álláshelyére meghirdetett pályázat elbírálására**

**Előadók:** Dr. Puskás Tivadar polgármester

 Koczka Tibor alpolgármester

**24./ Javaslat a Haladás Labdarúgó Stadion és Multifunkcionális Sportkomplexummal kapcsolatos döntések meghozatalára**

**Előadók:** Dr. Puskás Tivadar polgármester

 Illés Károly alpolgármester

**Meghívott:** Dr. Szondy Szilvia, a Haladás Sportkomplexum Fejlesztő Nonprofit Kft. ügyvezető igazgatója

**25./ Javaslat a STYL Fashion Ruhaipari Kft.-vel kapcsolatos döntések meghozatalára**

**Előadók:** Dr. Puskás Tivadar polgármester

 Molnár Miklós alpolgármester

 Illés Károly alpolgármester

 **Meghívott:** Bognár Katalin, a STYL Fashion Ruhaipari Kft. ügyvezető igazgatója

**26./ Javaslat a közvilágítás fejlesztésével kapcsolatos döntés meghozatalára**

 **Előadók:** Dr. Puskás Tivadar polgármester

 Illés Károly alpolgármester

**27./ Javaslat méltatlansági ügyben döntés meghozatalára**

**Előadó:** Dr. Puskás Tivadar polgármester

**28./ Javaslat önkormányzati kitüntetések adományozása**

**Előadó:** Dr. Puskás Tivadar polgármester

**29./ Javaslat a Földforgalmi törvény szerinti helyi földbizottság által a szombathelyi ingatlan vonatkozásában kiadott állásfoglalás elleni kifogás elbírálására**

**Előadó:** Dr. Károlyi Ákos jegyző

**30./ Javaslat Arany János Tehetséggondozó Programban résztvevő szombathelyi diák támogatására**

**Előadók:** Dr. Puskás Tivadar polgármester

 Koczka Tibor alpolgármester

**31./ Javaslat Szombathely Megyei Jogú Város Önkormányzata fenntartásában működő Szombathelyi Szűrcsapó Óvoda magasabb vezetőjének megbízására**

**Előadók:** Dr. Puskás Tivadar polgármester

 Koczka Tibor alpolgármester

**Felelős:** Dr. Puskás Tivadar polgármester

**Határidő:** azonnal

**226/2017.(IX.14.) Kgy. sz. határozat**

1. Szombathely Megyei Jogú Város Közgyűlése Magyarország helyi önkormányzatairól szóló 2011. évi CLXXXIX. törvény 42. § 8. pontja alapján a Szombathely 6615/19 hrsz-ú közterületet Szent Márton térnek nevezi el.
2. A Közgyűlés felkéri a polgármestert és a jegyzőt, hogy a közterület elnevezésével kapcsolatos, külső szervek felé történő adatszolgáltatási kötelezettség teljesítése iránt intézkedjenek.
3. A Közgyűlés felkéri a polgármestert és a jegyzőt, hogy az 1. pontban elhatározott elnevezéssel kapcsolatban a belső nyilvántartásokon szükséges átvezetésről gondoskodjanak, és a további szükséges intézkedéseket tegyék meg.
4. A Közgyűlés felkéri a polgármestert, hogy a lakosságot a közterületi elnevezésről az önkormányzati hetilap és a Városi TV útján értesítse.

**Felelős:** Dr. Puskás Tivadar polgármester

 Dr. Károlyi Ákos jegyző

 (A végrehajtás előkészítéséért:

 Lakézi Gábor, a Városüzemeltetési Osztály vezetője,

Nagyné Dr. Gats Andrea, a Jogi, Képviselői és Hatósági Osztály vezetője,

Keringer Zsolt, az Informatikai, Minőségügyi és Gondnoksági Kabinet vezetője,

Dr. Telek Miklós, a Polgármesteri Kabinet vezetője)

**Határidő:** 2017. október 31.

**227/2017.(IX.14.) Kgy. sz. határozat**

1./ Szombathely Megyei Jogú Város Közgyűlése Szombathely Megyei Jogú Város Egészségfejlesztési Tervéről szóló javaslatot megtárgyalta, és azt az alábbi módosításnak az Egészségfejlesztési Terv III. fejezet Bűnmegelőzési és Közbiztonsági Koncepcióra vonatkozó részébe történő beépítésével elfogadja:

„Nagyon fontos, hogy a szabadidősport fejlesztése nem csak a minőségi versenysport bázisát szolgálja ki, hanem jelentős szerepe lehet a fiatalok szabadidejének értelmes eltöltésében és ezáltal a fiatalkori bűnözés, kábítószer-használat mérséklődése várható. Ez utóbbi tekintetben a fiatal korosztálynak a kulturális programokba fokozottabb bevonása is hasonló szerepet tölthet be.”

2./ A Közgyűlés egyetért azzal, hogy a Szombathelyi Egészségügyi és Kulturális GESZ az EFOP-1.8.19-17 kódszámú „Az alapellátás és népegészségügy rendszerének átfogó fejlesztése – népegészségügy helyi kapacitás fejlesztése” c. pályázatot benyújtsa. A Közgyűlés felhatalmazza a polgármestert, valamint a Szombathelyi Egészségügyi és Kulturális GESZ vezetőjét a pályázathoz kapcsolódó dokumentumok aláírására.

3./ A Közgyűlés – nyertes pályázat esetén – kötelezettséget vállal a projekthez kapcsolódó fenntartási kötelezettség teljesítésére.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 (A végrehajtás előkészítéséért:

Vigné Horváth Ilona, a Szombathelyi Egészségügyi és Kulturális Gazdasági Ellátó Szervezet igazgatója,

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal /1-2. pont vonatkozásában/

 2020. évi költségvetés / 3. pont vonatkozásában/

**228/2017.(IX.14.) Kgy. sz. határozat**

Szombathely Megyei Jogú Város Közgyűlése a „Javaslat Szombathely Megyei Jogú Város Ifjúsági Koncepciójának elfogadására” című előterjesztést megtárgyalta, és az alábbi döntéseket hozta:

1. A Közgyűlés Szombathely Megyei Jogú Város Ifjúsági Koncepcióját az előterjesztésben foglaltak szerint elfogadta.
2. A Közgyűlés felkéri az Oktatási és Szociális Bizottságot, hogy Szombathely Megyei Jogú Város Ifjúsági Koncepciója alapján fogadja el a 2017-2018. nevelési évre vonatkozó cselekvési tervre.

|  |  |
| --- | --- |
| **Felelős:** | Dr. Puskás Tivadar polgármesterKoczka Tibor alpolgármesterRettegi Attila, az Oktatási és Szociális Bizottság elnökeDr. Károlyi Ákos jegyző(a végrehajtás előkészítéséért:Dr. Bencsics Enikő, az Egészségügyi és Közszolgálati Osztály vezetője) |
| **Határidő:** | A határozat 1. pontja vonatkozásában: azonnalA határozat 2. pontja vonatkozásában: az Oktatási és Szociális Bizottság októberi ülése |

**229/2017.(IX.14.) Kgy. sz. határozat**

Szombathely Megyei Jogú Város Közgyűlése megismerte és jóváhagyja a Szombathely, Körmendi út és a Szabadságharcos utcák által határolt 5727 hrsz. alatti tömbterületre vonatkozó, az előterjesztés mellékletét képező beépítési tervet.

**Felelősök:** Dr. Puskás Tivadar, polgármester

 Illés Károly, alpolgármester

 Dr. Károlyi Ákos, jegyző

(A végrehajtásért felelős:

Lakézi Gábor városi főépítész

Krencsey Igor, az Építési Iroda vezetője)

**Határidő:** azonnal

**230/2017.(IX.14.) Kgy. sz. határozat**

1. A Közgyűlés megtárgyalta a SZOVA Zrt. 2017. első félévi gazdálkodásáról készült beszámolót, és azt 1.618.372 ezer forint árbevétellel, 433.690 ezer forint üzemi és 858.547 ezer forint adózás előtti nyereséggel jóváhagyja.

2. A Közgyűlés felkéri a SZOVA Zrt. vezérigazgatóját, hogy az NHKV Zrt-vel és az STKH Sopron Nonprofit Kft-vel folytatott egyeztetések állásáról folyamatosan tájékoztassa a Közgyűlést.

**Felelős:** Dr. Puskás Tivadar polgármester

Molnár Miklós alpolgármester

 Dr. Károlyi Ákos jegyző

Dr. Popgyákunik Péter, a SZOVA Zrt. Igazgatóságának elnöke

Dr. Németh Gábor, a társaság vezérigazgatója

(A végrehajtásért felelős:

 Lakézi Gábor, a Városüzemeltetési Osztály vezetője)

**Határidő:** 1. pont: azonnal

 2. pont: folyamatosan

**231/2017.(IX.14.) Kgy. sz. határozat**

1. Szombathely Megyei Jogú Város Közgyűlése a Szombathelyi Távhőszolgáltató Kft. taggyűlése számára elfogadásra javasolja a Szombathelyi Távhőszolgáltató Kft. által:

- a KEHOP-5.3.1 pályázat „A Szombathelyi Távhőszolgáltató Kft-nél hőkörzetek összekapcsolása, hőtávvezeték rekonstrukció és új fogyasztók rendszerbe kapcsolása” megnevezésű és

- a KEHOP-5.3.2 pályázat „Kapacitás bővítés a Szombathelyi Mikes Kelemen utcai bio-fűtőműben” megnevezésű pályázatokhoz kapcsolódó támogatási kérelmek előkészítésére és benyújtására vonatkozó konzorciumi együttműködési megállapodásokat, továbbá az ügyvezető igazgató felhatalmazását a Szombathelyi Távhőszolgáltató Kft. képviseletében a támogatási kérelmek előkészítésére és benyújtására vonatkozó konzorciumi együttműködési megállapodások aláírására.

A Közgyűlés felhatalmazza a SZOVA Zrt. vezérigazgatóját, hogy a Szombathelyi Távhőszolgáltató Kft. taggyűlésén a fenti döntésnek megfelelően szavazzon.

1. A Közgyűlés a szombathelyi 8613/19 hrsz.-ú, Mikes Kelemen utcai „beépítetlen terület” megnevezésű ingatlanra vonatkozó pályázati felhívást – az előterjesztés 5. számú mellékletével megegyező tartalommal – elfogadja.
2. A Közgyűlés a 2. pontban foglalt eljárás során érkező ajánlatok bontásában részt vevő 5 tagú bíráló bizottság tagjai közé az alábbi két városi képviselőt választja meg:

Dr. Takátsné Dr. Tenki Mária

Kelemen Krisztián

1. A Közgyűlés felhatalmazza a polgármestert, hogy az előterjesztés 5. számú mellékletében foglalt pályázati felhívás alapján az ingatlan értékesítésére vonatkozóan a pályázatot írja ki. A Közgyűlés felkéri a polgármestert, hogy a beérkezett pályázatok bírálatára vonatkozó javaslatot a Közgyűlés decemberi ülésére terjessze elő.

**Felelős:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

Dr. Károlyi Ákos jegyző

 (A végrehajtásért:

 Lakézi Gábor, a Városüzemeltetési Osztály vezetője

 Kovács Márta, a Szombathelyi Távhőszolgáltató Kft. ügyvezetője

 Dr. Németh Gábor, a SZOVA Zrt. vezérigazgatója)

**Határidő:** 1. pont: a társaság taggyűlése

 2-3. pont: azonnal

 4. pont: a Közgyűlés decemberi ülése

**232/2017.(IX.14.) Kgy. sz. határozat**

A Közgyűlés a VASIVÍZ Vas Megyei Víz- és Csatornamű ZRt. 2017. I. félévi gazdálkodásáról szóló beszámolóját tudomásul veszi.

**Felelős:** Dr. Puskás Tivadar polgármester

 Illés Károly alpolgármester

Molnár Miklós alpolgármester

 Dr. Károlyi Ákos jegyző

Dr. Kohuth Viktor, a társaság vezérigazgatója

(A végrehajtásért felelős:

 Lakézi Gábor, a Városüzemeltetési Osztály vezetője)

**Határidő:** azonnal

**233/2017.(IX.14.) Kgy. sz. határozat**

A Közgyűlés a változtatási tilalom elrendeléséről szóló előterjesztés kapcsán úgy határoz, hogy abban az esetben, ha az ülésen ismertetett vitában érintett felek között megállapodás születik, a Közgyűlés felülvizsgálja a változtatási tilalom elrendelésére vonatkozóan meghozott döntését.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért felelős:

 Lakézi Gábor, a Városüzemeltetési Osztály vezetője)

**Határidő:** folyamatos

###### Szombathely Megyei Jogú Város Önkormányzata Közgyűlésének

**17/2017. (IX.25.) önkormányzati rendelete**

**változtatási tilalom elrendeléséről**

**234/2017.(IX.14.) Kgy. sz. határozat**

1./ A Közgyűlés a Vas Megyei Temetkezési Kft. ügyvezetőjének, Kiskós Ferencnek, valamint a könyvvizsgálónak, a Mérleg Könyvvezetői Kft.-nek a társaságnál betöltött tisztségét megerősíti.

2./ A Közgyűlés Kiskós Ferenc ügyvezető munkabérét 2017. október 1. napjától bruttó 600.000,- Ft/hónap összegben állapítja meg.

3./ A Közgyűlés a Vas Megyei Temetkezési Kft. felügyelőbizottságának tagjait – Dr. Perbíró Gábort, Tausz István Bélát és Sőre Zoltánt – 2017. szeptember 30. napjával visszahívja, helyettük 2017. október 1. napjától az alábbi személyeket választja meg:

* Kántás Zoltán
* Vörös Lajos
* Kelemen Krisztián.

A felügyelőbizottsági tagság esetén a díjazás 45.000,- Ft, elnöki tisztség esetén 55.000,- Ft.

4./ A Közgyűlés a 402/2003. (XI.27.) Kgy. számú határozatával elfogadott, az 569/2007. (XII.20.) és a 204/2010. (IV.29.) Kgy. számú határozatával módosított Javadalmazási Szabályzatot a Vas Megyei Temetkezési Kft. vonatkozásában jóváhagyja.

5./ A Közgyűlés a Vas Megyei Temetkezési Kft. alapító okiratát az alábbiak szerint módosítja:

* Az 1. pontból kerüljön ki a tulajdonosi jogok gyakorlója, kerüljön átvezetésre az új tulajdonos neve: Szombathely Megyei Jogú Város Önkormányzata, székhelye: 9700 Szombathely, Kossuth L. u. 1-3., illetve, hogy képviseletre jogosult: Dr. Puskás Tivadar polgármester.
* A 6.2. pontban a Magyar Állam helyett Szombathely Megyei Jogú Város Önkormányzata szerepeljen.
* A 8.1. pont akként módosuljon, hogy „Az üzletrész átruházásáról az alapító dönt.”
* A 11.3.6. pont úgy módosuljon, hogy „az ügyvezető felett az alapvető munkáltatói jognak nem minősülő egyéb munkáltatói jogokat a polgármester gyakorolja”.
* A 14.12. pont kerüljön törlésre, tekintettel arra, hogy az elfogadásra kerülő Javadalmazási Szabályzatban foglaltakkal nem áll összhangban ez a rendelkezés.
* A 15.1. és 15.2. pontból kerüljön ki az MNV Zrt. és helyette alapító szerepeljen.

6./ A Közgyűlés felhatalmazza a polgármestert, hogy az ügyvezető munkaszerződés módosítását, illetve a társaság 3. pont szerinti módosításokkal egységes szerkezetbe foglalt alapító okiratát aláírja.

7./ A Közgyűlés felkéri a polgármestert, hogy a Jáki úti temető és a Ferenczy István u. 1. szám alatti ingatlan üzemeltetésével kapcsolatos szerződést terjessze a Közgyűlés októberi ülése elé.

8./ A Közgyűlés felkéri a polgármestert, hogy a temetkezési feladatok ellátására vonatkozó középtávú tervet terjessze a Közgyűlés decemberi ülése elé.

9./ A Közgyűlés úgy határoz, hogy a Szombathelyi Parkfenntartási és Temetkezési Kft. alapító okirata soron következő módosítása során az okiratból és a gazdasági társaság nevéből kerüljenek törlésre a temetkezési feladatok.

**Felelős**: Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért felelős:

 Kiskós Ferenc, a Vas Megyei Temetkezési Kft. ügyvezetője

 Lakézi Gábor, a Városüzemeltetési Osztály vezetője)

**Határidő**: 1-2. és 4.-5. pont: azonnal

 3. és 6. pont: 2017. szeptember 30.

 7. pont: októberi Közgyűlés

 8. pont: decemberi Közgyűlés

 9. pont: az alapító okirat soron következő módosítása

**235/2017.(IX.14.) Kgy. sz. határozat**

A Közgyűlés megtárgyalta a Szombathely, Zanati úti (Tesco Áruházzal szemközti) földterületek belterületbe vonásához kapcsolódó kötelezettségek teljesítéséről szóló megállapodással összefüggő döntések meghozatalára vonatkozó előterjesztést és az alábbi döntést hozza:

1. A Közgyűlés hozzájárul ahhoz, hogy a HORWAT Investment Ingatlanforgalmazó Kft-vel megkötött Óvadéki szerződés 5. sz. módosítás 3. pontja szerint az óvadék összege 25 millió Ft-ban kerüljön megállapításra.
2. A Közgyűlés felhatalmazza a polgármestert, hogy az Óvadéki szerződés 6. sz. módosítását (az előterjesztés 5. melléklete) aláírja.
3. A Közgyűlés hozzájárul ahhoz, hogy a HORWAT Investment Ingatlanforgalmazó Kft-vel megkötött Jelzálogszerződés 5. sz. módosítás 3. pontja szerint a 0201/45 hrsz-ú ingatlant terhelő jelzálog kötelem megszüntetésre kerüljön.

1. A Közgyűlés felhatalmazza a polgármestert, hogy a Jelzálogszerződés 6. sz. módosítását (az előterjesztés 6. melléklete) aláírja.

**Felelős:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtás előkészítéséért:

 Lakézi Gábor, a Városüzemeltetési Osztály vezetője)

**Határidő:** 2017. október 31.

**236/2017.(IX.14.) Kgy. sz. határozat**

A Közgyűlés megtárgyalta a helyi közösségi közlekedéssel kapcsolatos döntések meghozatalára vonatkozó előterjesztést, és az alábbi döntést hozza:

1. A Közgyűlés egyetért a Nádasd – Körmend – Szombathely viszonylat között a GYSEV Zrt. és az ÉNYKK Zrt. által javasolt kombinált bérlet bevezetésével, azzal, hogy a dolgozó bérletek esetén 5.000,- Ft, a tanuló bérleteknél 1.400,- Ft kerül helyi járati bevételként könyvelésre.
2. A Közgyűlés felhatalmazza a Polgármestert, hogy a kombinált bérlet bevezetéséhez szükséges három oldalú megállapodást aláírja.

**Felelős:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtás előkészítéséért:

 Lakézi Gábor, a Városüzemeltetési Osztály vezetője

 Stéger Gábor, a Közgazdasági és Adó Osztály vezetője)

**Határidő:**

1. pont: azonnal
2. pont: 2018. január 1.

**237/2017.(IX.14.) Kgy. sz. határozat**

A Közgyűlés megtárgyalta a helyi közösségi közlekedéssel kapcsolatos döntések meghozatalára vonatkozó előterjesztést, és az alábbi döntést hozza:

1. A Közgyűlés egyetért az ÉNYKK Zrt. által javasolt havi érvényességnél hosszabb érvényességű bérletjegyek forgalomból történő kivonásával 2018. január 1. napjától.
2. A Közgyűlés felhatalmazza a Polgármestert, hogy a közszolgáltatási szerződés módosítását aláírja.

**Felelős:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

Dr. Károlyi Ákos Jegyző

 (A végrehajtás előkészítéséért:

Lakézi Gábor, a Városüzemeltetési Osztály vezetője

 Stéger Gábor, a Közgazdasági és Adó Osztály vezetője)

**Határidő:** 1. pont: azonnal

 2. pont: 2018. január 1.

**238/2017.(IX.14.) Kgy. sz. határozat**

A Közgyűlés úgy határozott, hogy a szombathelyi 3683/2 hrsz-ú ingatlanra vonatkozó, a GASTRO-B Kft. kérelmei közül a tulajdonosi hozzájárulását kizárólag a fa pallós terasz kialakításához kívánja megadni a benyújtott műszaki tartalomnak megfelelően. A Közgyűlés felkéri a polgármestert, hogy a tulajdonosi hozzájárulást a Kft. részére adja meg.

**Felelős**: Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért felelős:

 Lakézi Gábor, a Városüzemeltetési Osztály vezetője)

**Határidő**: 2017. szeptember 30.

**239/2017.(IX.14.) Kgy. sz. határozat**

1. A Közgyűlés a Szombathely, Kossuth L. utca 2. szám alatti, „étterem, konyha” megnevezésű ingatlanra vonatkozó pályázati felhívást – az előterjesztés 1. számú mellékletével egyező tartalommal – elfogadja.
2. A Közgyűlés a szombathelyi 6128 hrsz.-ú, Szily János utca 42**.** szám alatti ingatlanra vonatkozó pályázati felhívást – az előterjesztés 2. számú mellékletével egyező tartalommal – elfogadja.
3. A Közgyűlés a Szombathely, Kisfaludy Sándor utca 1. szám alatti ingatlanra vonatkozó pályázati felhívást – az előterjesztés 3. számú mellékletével egyező tartalommal – elfogadja.
4. A Közgyűlés az 1-3. pontban foglalt eljárások során érkező ajánlatok bontásában részt vevő 5 tagú bíráló bizottság tagjai közé az alábbi két városi képviselőt választja meg:

Lendvai Ferenc

Dr. Horváth Attila

1. A Közgyűlés felhatalmazza a polgármestert, hogy az előterjesztés mellékletében foglalt pályázati felhívások alapján az ingatlanok értékesítésére vonatkozóan a pályázatokat írja ki.
2. A Közgyűlés felkéri a polgármestert, amennyiben a pályázati eljárások eredménytelenül zárulnak – nem érkeznek be érvényes pályázatok –, úgy gondoskodjon az előterjesztés mellékleteivel egyező tartalommal a pályázatok további kiírásáról.

A Közgyűlés felkéri a polgármestert, amennyiben az aktualizált forgalmi érték változik, az új pályázatokat ismét terjessze a Közgyűlés elé.

**Felelős:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

Dr. Károlyi Ákos jegyző

 (A végrehajtásért:

 Lakézi Gábor, a Városüzemeltetési Osztály vezetője)

**Határidő:** 1-5. 2017. szeptember 25.

 ’6. folyamatos

**240/2017.(IX.14.) Kgy. sz. határozat**

A Közgyűlés a Savaria Szimfonikus Zenekar 2017/2018-as évadra vonatkozó programtervét megtárgyalta, és azt - az előterjesztés melléklete szerinti tartalommal - jóváhagyja.

**Felelős:** Dr. Puskás Tivadar polgármester

Koczka Tibor alpolgármester

Molnár Miklós alpolgármester

Dr. Károlyi Ákos jegyző

 (A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Víghné Horváth Ilona, a Szombathelyi Egészségügyi és Kulturális Intézmények GESZ igazgatója

Kiss Barna, a Savaria Szimfonikus Zenekar igazgatója)

**Határidő:** azonnal

**241/2017.(IX.14.) Kgy. sz. határozat**

* + - 1. Szombathely Megyei Jogú Város Közgyűlése a „Javaslat a Szombathelyi Aréna Óvoda alapító okiratának módosítására” című előterjesztést megtárgyalta ésa Szombathelyi Aréna Óvoda Módosító okiratát az előterjesztés 1. számú, a módosításokkal egységes szerkezetbe foglalt Alapító okiratát az előterjesztés 2. számú melléklete szerinti tartalommal jóváhagyja.
			2. Az alapító okirat módosítására arra tekintettel kerül sor, hogy a TOP 6.2.1-15 kódszámú projekt keretében végzett felújítási munkálatok ideje alatt a Szombathelyi Aréna Óvoda - a nemzeti köznevelésről szóló 2011. évi CXC. tv. 84. § (5) bekezdésére is figyelemmel – a Szombathely, Petőfi S. u. 6. szám alatti ingatlanban működik.
			3. A Közgyűlés felhatalmazza a polgármestert és a jegyzőt az 1. pontban foglalt dokumentumok aláírására.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 /a végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. és 2. pont vonatkozásában/

 2017. szeptember 20. /a 3. pont vonatkozásában/

**242/2017.(IX.14.) Kgy. sz. határozat**

1. Szombathely Megyei Jogú Város Közgyűlése a „Javaslat a gazdasági szervezettel nem rendelkező költségvetési szervek és a gazdasági feladatellátásra kijelölt szervezetek közötti munkamegosztási megállapodások módosítására” című előterjesztést megtárgyalta, és a
2. a Szombathelyi Egészségügyi és Kulturális GESZ valamint
* az Agora Szombathelyi Kulturális Központ közötti munkamegosztási megállapodást az előterjesztés 1. számú,
* a Mesebolt Bábszínház közötti munkamegosztási megállapodást az előterjesztés 2. számú,
* a Savaria Szimfonikus Zenekar közötti munkamegosztási megállapodást az előterjesztés 3. számú,
* a Berzsenyi Dániel Megyei és Város Könyvtár közötti munkamegosztási megállapodást az előterjesztés 4. számú,
* a Szombathely Városi Vásárcsarnok közötti munkamegosztási megállapodást az előterjesztés 5. számú,
* a Savaria Megyei Hatókörű Városi Múzeum közötti munkamegosztási megállapodást az előterjesztés 6. számú melléklete szerinti tartalommal,
1. a Szombathelyi Köznevelési GAMESZ és
* a Szombathelyi Aréna Óvoda közötti munkamegosztási megállapodást az előterjesztés 7. számú,
* a Szombathelyi Barátság Óvoda közötti munkamegosztási megállapodást az előterjesztés 8. számú,
* a Szombathelyi Pipitér Óvoda közötti munkamegosztási megállapodást az előterjesztés 9. számú,
* a Szombathelyi Hétszínvirág Óvoda közötti munkamegosztási megállapodást az előterjesztés 10. számú,
* a Szombathelyi Szivárvány Óvoda közötti munkamegosztási megállapodást az előterjesztés 11. számú,
* a Szombathelyi Donászy Magda Óvoda közötti munkamegosztási megállapodást az előterjesztés 12. számú,
* a Szombathelyi Mesevár Óvoda közötti munkamegosztási megállapodást az előterjesztés 13. számú,
* a Szombathelyi Játéksziget Óvoda közötti munkamegosztási megállapodást az előterjesztés 14. számú,
* a Szombathelyi Kőrösi Csoma Sándor Utcai Óvoda közötti munkamegosztási megállapodást az előterjesztés 15. számú,
* a Szombathelyi Gazdag Erzsi Óvoda közötti munkamegosztási megállapodást az előterjesztés 16. számú,
* a Szombathelyi Maros Óvoda közötti munkamegosztási megállapodást az előterjesztés 17. számú,
* a Szombathelyi Margaréta Óvoda közötti munkamegosztási megállapodást az előterjesztés 18. számú,
* a Szombathelyi Napsugár Óvoda közötti munkamegosztási megállapodást az előterjesztés 19. számú,
* a Szombathelyi Szűrcsapó Óvoda közötti munkamegosztási megállapodást az előterjesztés 20. számú,
* a Szombathelyi Mocorgó Óvoda közötti munkamegosztási megállapodást az előterjesztés 21. számú,
* a Szombathelyi Benczúr Gyula Utcai Óvoda közötti munkamegosztási megállapodást az előterjesztés 22. számú,
* a Szombathelyi Weöres Sándor Óvoda közötti munkamegosztási megállapodást az előterjesztés 23. számú,
* a Szombathelyi Vadvirág Óvoda közötti munkamegosztási megállapodást az előterjesztés 24. számú melléklete szerinti tartalommal jóváhagyja.
1. A Közgyűlés felkéri az 1. pontban foglalt intézmények vezetőit a munkamegosztási megállapodások aláírására.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 /a végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője,

 Vígné Horváth Ilona, a Szombathelyi Egészségügyi és Kulturális GESZ igazgatója,

 Imréné Erényi Katalin, a Szombathelyi Köznevelési GAMESZ igazgatója/

**Határidő:** azonnal /az 1. pont vonatkozásában/

 2017. szeptember 15. /a 2. pont vonatkozásában/

**243/2017.(IX.14.) Kgy. sz. határozat**

1. Szombathely Megyei Jogú Város Közgyűlése egyetért azzal, hogy a Szombathely, Dolgozók útja 1/A. szám alatti 16. számú házi gyermekorvosi körzetben a gyermekorvosi feladatokat Dr. Milisits Éva helyett Szalainé Dr. Erdélyi Zsófia lássa el 2018. január 1. napjától.
2. A Közgyűlés, a Dr. Milisits Éva házi gyermekorvossal – a feladat-ellátási szerződés megszüntetése tárgyában – kötendő megállapodást az előterjesztés mellékletében foglalt tartalommal jóváhagyja.
3. A Közgyűlés felhatalmazza a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Szalainé Dr. Erdélyi Zsófiával kötendő 164/2015. (IV.16.) Kgy. sz. határozat szerinti előszerződés és a 476/2012. (XI.29.) Kgy. sz. határozat szerinti feladat-ellátási szerződés, valamint a Dr. Milisits Évával kötendő – az előterjesztés melléklete szerinti – megállapodás aláírására.

**Felelős:** Dr. Puskás Tivadar polgármester

 Dr. Károlyi Ákos, jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

 **Határidő:** azonnal /az 1. és a 2. pont vonatkozásában/

 2017. november 30. /a 3. pont vonatkozásában/

**244/2017.(IX.14.) Kgy. sz. határozat**

Szombathely Megyei Jogú Város Közgyűlése mint alapító a „Szombathely Szent Márton városa” Jóléti Alapítvány 2016. évi működéséről szóló beszámolóját tudomásul veszi.

**Felelős:** Dr. Puskás Tivadar polgármester

Hamza István, a „Szombathely Szent Márton városa” Jóléti Alapítvány Kuratóriumának elnöke

**Határidő:** azonnal

**245/2017.(IX.14.) Kgy. sz. határozat**

Szombathely Megyei Jogú Város Közgyűlése mint alapító a Szombathelyért Közalapítvány 2016. évi működéséről szóló beszámolóját tudomásul veszi.

**Felelős:** Dr. Puskás Tivadar polgármester

Kulics György, a Szombathelyért Közalapítvány Kuratóriumának elnöke

**Határidő:** azonnal

**246/2017.(IX.14.) Kgy. sz. határozat**

Szombathely Megyei Jogú Város Közgyűlése mint alapító a Szombathelyért Közalapítvány Felügyelő Bizottságának 2016. évi tevékenységéről szóló beszámolóját tudomásul veszi.

**Felelős:** Dr. Puskás Tivadar polgármester

Vörösné Budai Mária, a Szombathelyért Közalapítvány Felügyelő Bizottságának elnöke

**Határidő:** azonnal

**247/2017.(IX.14.) Kgy. sz. határozat**

Szombathely Megyei Jogú Város Közgyűlése mint alapító a Kutyamenhely Alapítvány 2016. évi működéséről szóló beszámolóját tudomásul veszi.

**Felelős:** Dr. Puskás Tivadar polgármester

 Trenyik Zsolt, a Kutyamenhely Alapítvány Kuratóriumának elnöke

**Határidő:** azonnal

**248/2017.(IX.14.) Kgy. sz. határozat**

Szombathely Megyei Jogú Város Közgyűlése mint alapító a Kutyamenhely Alapítvány Felügyelő Bizottságának 2016. évi tevékenységéről szóló beszámolóját tudomásul veszi.

**Felelős:** Dr. Puskás Tivadar polgármester

Németh Tamás, a Kutyamenhely Alapítvány Felügyelő Bizottságának elnöke

**Határidő:** azonnal

**249/2017.(IX.14.) Kgy. sz. határozat**

Szombathely Megyei Jogú Város Közgyűlése mint alapító a „Savaria Történelmi Karnevál” Közhasznú Közalapítvány 2016. évi működéséről szóló beszámolóját tudomásul veszi.

**Felelős:** Dr. Puskás Tivadar polgármester

Csapláros Andrea, a „Savaria Történelmi Karnevál” Közhasznú Közalapítvány Kuratóriumának elnöke

**Határidő:** azonnal

**250/2017.(IX.14.) Kgy. sz. határozat**

Szombathely Megyei Jogú Város Közgyűlése mint alapító a „Savaria Történelmi Karnevál” Közhasznú Közalapítvány Felügyelő Bizottságának 2016. évi tevékenységéről szóló beszámolóját tudomásul veszi.

**Felelős:** Dr. Puskás Tivadar polgármester

Farkas Csaba, a „Savaria Történelmi Karnevál” Közhasznú Közalapítvány Felügyelő Bizottságának elnöke

**Határidő:** azonnal

**251/2017.(IX.14.) Kgy. sz. határozat**

A Közgyűlés felkéri a polgármestert, tegyen meg minden annak érdekében, hogy a Seuso-kincsek a 2018. évi Savaria Történelmi Karnevál idején bemutatásra kerülhessenek Szombathelyen.

**Felelős:** Dr. Puskás Tivadar polgármester

 Koczka Tibor alpolgármester

(A végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője)

**Határidő:** 2018. évi Karnevál időpontja

**252/2017.(IX.14.) Kgy. sz. határozat**

A Közgyűlés felkéri a polgármestert, vizsgálja annak lehetőségét, hogy a közösségi együttélés alapvető szabályairól, és ezek elmulasztásának, megszegésének jogkövetkezményeiről szóló 24/2013. (VI.6.) önkormányzati rendelet szabályai kiegészíthetők-e a lakótelepek közvetlen közelében lévő zöldterületen történő szeszesital fogyasztás tilalmával.

**Felelős**: Dr. Puskás Tivadar polgármester

 Illés Károly alpolgármester

Dr. Károlyi Ákos jegyző

 (A végrehajtásért:

Nagyné Dr. Gats Andrea, a Jogi, Képviselői és Hatósági Osztály vezetője)

**Határidő**: 2017. októberi Közgyűlés

**253/2017.(IX.14.) Kgy. sz. határozat**

1. Szombathely Megyei Jogú Város Közgyűlése felkéri a polgármestert, hogy az Európa Kulturális Fővárosa 2023 pályázat érdekében készítsen elő tárgyalásokat a környező települések önkormányzataival.
2. A Közgyűlés felhatalmazza a polgármestert az együttműködési megállapodások aláírására.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

(A végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője)

**Határidő:** 2017. október 31. /1. pont vonatkozásában/

 2017. november 30. /2. pont vonatkozásában/

**254/2017.(IX.14.) Kgy. sz. határozat**

A Közgyűlés az 55/2017. (III.2.) Kgy. sz. határozatát az alábbiak szerint módosítja:

A Közgyűlés Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 2. § (7)-(8) bekezdése alapján Szombathely Megyei Jogú Város Önkormányzatának a szombathelyi 11109/3 és 11109/4 hrsz.-ú ingatlanokban meglévő és az előterjesztés mellékletét képező változási vázrajzi szerint a DECOR-TEAM Kft. tulajdonába átkerülő tulajdoni illetőségeit a forgalomképes vagyon körébe sorolja.

**Felelős**: Dr. Puskás Tivadar polgármester

 Illés Károly alpolgármester

Dr. Károlyi Ákos jegyző

 (A végrehajtásért:

Lakézi Gábor, a Városüzemeltetési Osztály vezetője)

**Határidő**: azonnal

**255/2017.(IX.14.) Kgy. sz. határozat**

1. A Közgyűlés az önkormányzati forrásátadásról szóló 47/2013.(XII.4.) önkormányzati rendelet 1. § (5) bekezdése alapján hozzájárul ahhoz, hogy a Perintparti Alapítvány kérelme - az ELTE SEK Szökős Néptáncegyüttes 2017. október 29 - november 5. között a finnországi Hollalában megrendezésre kerülő „Hollo ja Martta” néptánc fesztiválon való szereplésének és kiutazásnak támogatása - az önkormányzat 2017. évi költségvetéséről szóló 4/2017. (III.7.) önkormányzati rendelet 13. számú mellékletében található „Polgármesteri keret” tételsor terhére 200.000,- forint összegű támogatásban részesüljön.

2. A Közgyűlés felhatalmazza a polgármestert a támogatási szerződés aláírására.

**Felelős:** Dr. Puskás Tivadar polgármester

 (A végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője;

 Dr. Telek Miklós, a Polgármesteri Kabinet vezetője;

 Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

 2017. szeptember 30. (2. pont vonatkozásában)

**256/2017.(IX.14.) Kgy. sz. határozat**

1. A Közgyűlés az önkormányzati forrásátadásról szóló 47/2013.(XII.4.) önkormányzati rendelet 1. § (5) bekezdése alapján hozzájárul ahhoz, hogy a Szombathelyi Hospice Alapítvány 25. jubileumi rendezvénye az önkormányzat 2017. évi költségvetéséről szóló 4/2017. (III.7.) önkormányzati rendelet 13. számú mellékletében található „Polgármesteri keret” tételsor terhére 100.000,- forint összegű támogatásban részesüljön.

2. A Közgyűlés felhatalmazza a polgármestert a támogatási szerződés aláírására.

**Felelős:** Dr. Puskás Tivadar polgármester

 (A végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője;

 Dr. Telek Miklós, a Polgármesteri Kabinet vezetője;

 Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

 2017. szeptember 30. (2. pont vonatkozásában)

**257/2017.(IX.14.) Kgy. sz. határozat**

A Közgyűlés tudomásul veszi, hogy a jelenleg folyó és előkészítés alatt lévő szombathelyi Sportliget fejlesztésére, Vásárcsarnok felújítására és átalakítására, valamint a Városháza felújítására vonatkozó beruházások esetén külön Beruházási program készítése nem szükséges arra tekintettel, hogy a beruházások tartalmát a Támogatási Szerződésben leírtak, a bemutatott vázlattervek, engedélyezési tervek alapján a Közgyűlés már megismerte, több ízben tárgyalta és elfogadta, valamint megszülettek a beruházásokkal kapcsolatos olyan döntések mindazon tartalmi követelménnyel, amit a Beruházási programban a Közgyűlésnek jóvá kell hagyni, ily módon megismételt döntések meghozatala nem indokolt, és a Közgyűlés a Beruházási programok külön ismertetésétől eltekint.

**Felelős:** Dr. Puskás Tivadar polgármester

 Illés Károly alpolgármester

 (A végrehajtásért felelős:

Lakézi Gábor, a Városüzemeltetési Osztály vezetője)

**Határidő:** azonnal

**258/2017.(IX.14.) Kgy. sz. határozat**

1. Szombathely Megyei Jogú Város Közgyűlése az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése alapján a Bizottság 240/2017. (VIII.21.) GVB sz. határozatában foglaltak szerint a „Városfejlesztési alap - Képviselői keret” 2017. évi előirányzatának terhére az alábbiak szerint nyújt támogatást:
* Dr. Ipkovich György képviselő úr benyújtott kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – 600.000,- Ft-ot biztosít a Joskar-Ola Alapítvány javára, a szervezésükben megrendezésre kerülő Joskar–Ola Fesztivál támogatására.
* Lendvai Ferenc tanácsnok úr benyújtott kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – 1.000.000,- Ft-ot biztosít a Neumannos Tanulókért Alapítvány (9700 Szombathely, Losonc u. 1.) javára, Neumann János Általános Iskola új étkező bútorzatának beszerzési költségeire.
* Dr. Ipkovich György képviselő úr benyújtott kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – 600.000,- Ft-ot biztosít a Neumannos Tanulókért Alapítvány (9700 Szombathely, Losonc u. 1.) javára, a Neumann János Általános Iskola új étkező bútorzatának beszerzésére és az étkező burkolási költségeire.
* Szuhai Viktor képviselő úr benyújtott kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – 600.000,- Ft-ot biztosít a Neumannos Tanulókért Alapítvány (9700 Szombathely, Losonc u. 1.) javára, a Neumann János Általános Iskola új étkező bútorzatának beszerzésére és az étkező burkolási költségeire.
1. A Közgyűlés felhatalmazza a polgármestert a támogatási szerződések aláírására.

**Felelős:** Dr. Puskás Tivadar polgármester

 Molnár Miklós alpolgármester

Dr. Károlyi Ákos jegyző

(a végrehajtásért: Lakézi Gábor a Városüzemeltetési Osztály vezetője

 Stéger Gábor Közgazdasági és Adó Osztály vezetője)

**Határidő:** 2017. november 30.

**259/2017.(IX.14.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata Építészeti-Műszaki Tervtanácsa tagjának megválasztására előterjesztett javaslatot nem támogatta.

**Felelős:** Dr. Puskás Tivadar polgármester

 (a végrehajtás előkészítéséért: Lakézi Gábor főépítész)

**Határidő:** azonnal

**260/2017.(IX.14.) Kgy. sz. határozat**

1./ A Közgyűlés Szombathely Megyei Jogú Város Polgármesteri Hivatala Szervezeti és Működési Szabályzatának módosítását jelen előterjesztéshez mellékelt tartalommal megegyezően jóváhagyja.

2./ A Közgyűlés felhatalmazza a polgármestert és a jegyzőt, hogy a fenti módosításokkal egységes szerkezetbe foglalt Szervezeti és Működési Szabályzatot aláírja.

**Felelős:** Dr. Puskás Tivadar polgármester

 Dr. Károlyi Ákos jegyző

 (a végrehajtás előkészítéséért:

 Nagyné dr. Gats Andrea a Jogi, Képviselői és Hatósági Osztály vezetője)

**Határidő:** azonnal

**261/2017.(IX.14.) Kgy. sz. határozat**

A Közgyűlés a Magyar Állam mint tulajdonos képviseletében eljáró Magyar Nemzeti Vagyonkezelő Zrt-vel a Szombathely, Thököly u. 20. szám alatti, 6357 hrsz-ú, „kivett épület, udvar, műemlék” megnevezésű ingatlanra kötendő vagyonkezelési szerződés tervezetét jóváhagyja. A Közgyűlés felhatalmazza a polgármestert, hogy az MNV Zrt. által véglegesített vagyonkezelési szerződést aláírja, amennyiben az esetleges módosítások a szerződés lényeges elemeit nem érintik.

**Felelős**: Dr. Puskás Tivadar polgármester

 Illés Károly alpolgármester

Dr. Károlyi Ákos jegyző

 (A végrehajtásért:

Lakézi Gábor, a Városüzemeltetési Osztály vezetője)

**Határidő**: azonnal

**262/2017. (IX. 14.) Kgy. sz. határozat**

1./ A Közgyűlés hozzájárul ahhoz, hogy Szombathely Megyei Jogú Város Önkormányzata tulajdonában lévő szombathelyi 10019/1 hrsz.-ú ingatlanon a Szent Kvirin Szalézi Plébánia a mellékelt terv alapján járdát létesítsen, illetve liftet helyezzen el.

2./ A Közgyűlés Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján a szombathelyi 10019/1 hrsz.-ú ingatlan – mellékelt tervben megjelölt – mintegy 8,3 m2 nagyságú területére 2017. október 1. napjától határozatlan időre ingyenes használatot engedélyez a Szent Kvirin Szalézi Plébánia részére a 10012 hrsz.-ú ingatlan akadálymentesítésének megvalósítása érdekében, illetve lift létesítése céljából.

3./ A Közgyűlés felhatalmazza a polgármestert, hogy a Szent Kvirin Szalézi Plébániával az ingyenes használatra vonatkozó megállapodást megkösse.

**Felelős**: Dr. Puskás Tivadar polgármester

 Illés Károly alpolgármester

Dr. Károlyi Ákos jegyző

 (A végrehajtásért:

Lakézi Gábor, a Városüzemeltetési Osztály vezetője)

**Határidő**: 1. és 2. pont: azonnal

 3. pont: 2017. szeptember 30.

**263/2017. (IX. 14.) Kgy. sz. határozat**

Szombathely Megyei Jogú Város Közgyűlése Kremser Csabának, a Gazdasági és Városstratégiai Bizottságban betöltött külső szakértő bizottsági tag tisztségéről lemondására tekintettel Tóth Árpádnét választja meg bizottsági tagnak.

**Felelős**: Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

(A végrehajtás előkészítéséért:

 Nagyné Dr. Gats Andrea, a Jogi, Képviselői és Hatósági Osztály vezetője)

**Határidő:** azonnal

**264/2017. (IX. 14.) Kgy. sz. határozat**

1. A Közgyűlés a Haladás Sportkomplexum Fejlesztő Nonprofit Kft. valamint Szombathely Megyei Jogú Város Önkormányzata között kötendő a 3643/1 helyrajzi számú ingatlanon megvalósuló labdarúgó stadion és multifunkcionális sportcsarnok tulajdoni viszonyainak rendezése érdekében az előterjesztés mellékletét képező „Tulajdonjog elismeréséről és földhasználati jog alapításáról” szóló megállapodást jóváhagyja.

2. A Közgyűlés felhatalmazza a polgármestert, hogy a megállapodást aláírja.

3. A Közgyűlés felhatalmazza a Gazdasági és Városstratégiai Bizottságot, amennyiben a változási vázrajz módosítása válik szükségessé, a módosított vázrajzot, mint a ráépítési szerződés mellékletét jóváhagyja.

**Felelős**: Dr. Puskás Tivadar polgármester

 Illés Károly alpolgármester

Dr. Károlyi Ákos jegyző

 (A végrehajtásért:

Lakézi Gábor, a Városüzemeltetési Osztály vezetője

Dr. Szondy Szilvia, a Haladás Sportkomplexum Fejlesztő Nonprofit Kft ügyvezetője)

**Határidő**: 2017. október 31.

**265/2017.(IX.14.) Kgy. sz. határozat**

A Közgyűlés a két ülés közti időszak fontosabb eseményeiről és a polgármesteri hatáskörben hozott döntésekről szóló beszámolót – az elhangzott kiegészítésekkel - elfogadja.

**Felelős:** Dr. Puskás Tivadar polgármester

**Határidő:** azonnal

**266/2017.(IX.14.) Kgy. sz. határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 39/2017. (III.2.) Kgy. sz. határozat 2. pontja határidejének a 2017. októberi Közgyűlésre történő módosítását.

3. A Közgyűlés jóváhagyja a 191/2017. (VI.15.) Kgy. sz. határozat 4. pontja határidejének a 2017. októberi Közgyűlésre történő módosítását.

**Felelős:** Dr. Károlyi Ákos jegyző

 (A végrehajtás előkészítéséért:

Lakézi Gábor, a Városüzemeltetési Osztály vezetője,

Dr. Bencsics Enikő, az Egészségügyi és Közszolgálati Osztály vezetője)

**Határidő:** a 2-3. pontokban foglaltak szerint

**267/2017.(IX.14.) Kgy. sz. határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos, jegyző

**Határidő:** azonnal